Diari Oficial de la Generalitat Valenciana


Sumari del DOGV 3943, del 20-02-2001 (2001/1441)

Informació pública de la suspensió de l'atorgament de llicències d'instal·lació i ús d'antenes de telefonia de l'Ajuntament d'Aldaia.
-------------------------------------------------------------------------------------------------------------------------------------

### Dades del document

Número de DOGV
:   3943

Data del DOGV
:   20-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1441


Organisme emissor
:   Ajuntament d'Aldaia

Tipus de document
:   Anunci

Informació pública de la suspensió de l'atorgament de llicències d'instal·lació i ús d'antenes de telefonia de l'Ajuntament d'Aldaia. [2001/X1441]
  
El ple de l'Ajuntament, en la sessió del dia 30 de gener de 2001, adoptà entre altres, l'acord següent:
  
«4. Suspensió de l'atorgament de llicències d'instal·lació i ús d'antenes de telefonia.
  
La instal·lació i el funcionament d'antenes de telecomunicacions en el sòl urbà municipal requereix l'aprovació d'una ordenança específica que regule les condicions urbanístiques que han de complir les sol·licituds de llicència, amb la finalitat de garantir adequadament la seguretat de les persones i dels béns i la imatge urbana.
  
Atès que no hi ha en les normes urbanístiques municipals prou regulació al respecte, sembla convenient elaborar una ordenança que regule la matèria en aquells aspectes amb incidència urbanística. Per a la qual cosa cal suspendre cautelarment llicències per a estudiar amb el rigor degut la normativa que resulte convenient als interessos municipals.
  
En conseqüència el ple per unanimitat acorda:
  
Primer
  
Suspendre l'atorgament de llicències d'instal·lació i ús d'antenes de telefonia, amb la finalitat de facilitar l'estudi d'una ordenança específica que regule la matèria en tots aquells aspectes amb incidència urbanística. La suspensió afectarà tot el terme municipal.
  
Segon
  
Conformement amb el que preveu l'article 153.3 del Reglament de Planejament de la Comunitat Valenciana, la suspensió durarà com màxim un any, tret que en aqueix període es convoque la informació pública de la nova ordenació, i en aquest cas es mantindrà fins a un màxim de dos anys, i s'extingirà en tot cas amb l'aprovació definitiva de la nova ordenació.
  
Tercer
  
Publicar aquest acord en el Diari Oficial de la Generalitat Valenciana, amb indicació dels recursos que escaiguen.
  
Quart
  
Es faculta l'alcaldessa, tan àmpliament com s'escaiga en dret, per dictar tots els actes que siguen necessaris en ordre a l'execució d'aquest acord».
  
Aquest acte, de conformitat amb el que estableix l'article 109 de la Llei 30/1992, de 26 de novembre, esgota la via administrativa.
  
Contra aquest es podrà interposar, amb caràcter potestatiu, recurs de reposició o impugnar-lo directament davant de la jurisdicció contenciosa administrativa.
  
En el supòsit que s'opte per la interposició del recurs de reposició, s'haurà de fer davant de l'òrgan municipal que va dictar l'acte i en el termini d'un mes comptador des de l'endemà de la seua notificació, i s'hi haurà de tenir en compte que la interposició impedirà, fins a la seua resolució expressa o desestimació presumpta, la utilització de la via contenciosa administrativa.
  
El recurs s'haurà de resoldre i notificar en el termini d'un mes, i s'entendrà desestimat i quedarà expedita la via contenciosa administrativa, en cas contrari.
  
En el supòsit que hom decidisca interposar-hi recurs contenciós administratiu directament, ho farà, de conformitat amb el que disposen els articles10, 14 i 46 de la Llei 29/1999, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administrativa corresponent del Tribunal Superior de Justícia de la Comunitat Valenciana, amb seu al Palau de Justícia de la ciutat de València, en el termini de dos mesos comptador des de l'endemà de rebre aquesta notificació.
  
Tot això sense perjudici que pugueu exercir qualsevol altra acció o recurs que estimeu convenient en defensa dels vostres drets.